యార్లగడ్డ వెంకటరావు

యార్లగడ్డ వెంకట రావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2024లో జరిగిన ఆంధ్రప్రదేశ్ శాసనససభ ఎన్నికలలో గన్నవరం నియోజకవర్గం నుండి తొలిసారి ఎమ్మెల్యేగా అసెంబ్లీకి ఎన్నికయ్యాడు. 
జననం, విద్యాభాస్యం 
యార్లగడ్డ వెంకటరావు 1975 అక్టోబర్  4న  ఆంధ్రప్రదేశ్ రాష్ట్రం,  కృష్ణా జిల్లా, పమిడిముక్కల మండలం,  పెనుమత్స గ్రామంలో యార్లగడ్డ రామశేషగిరిరావు, లక్ష్మీసామ్రాజ్యం దంపతులకు జన్మించాడు. ఆయన  బీఎస్సీ (ఐటీ ప్రొఫెషనల్‌ మేనేజ్‌మెంట్‌ డిగ్రీ) వరకు చదువుకున్నాడు.
రాజకీయ జీవితం
యార్లగడ్డ వెంకటరావు 2017 నవంబరులో గన్నవరం వైఎస్‌ఆర్‌సీపీ సమన్వయకర్తగా రాజకీయాల్లోకి వచ్చి పార్టీలో వివిధ హోదాల్లో పని చేసి 2019 ఎన్ని కల్లో వైఎస్‌ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి వల్లభనేని వంశీమోహన్ పై 838 స్వల్ప ఓట్ల తేడాతో ఓడిపోయి ఆ తర్వాత గన్నవరం నియోజకవర్గ వైసీపీ  ఇన్‌చార్జ్‌గా ఆరు నెలలు పని చేసి 2019 డిసెంబరులో కృష్ణా జిల్లా  డీసీసీబీ ఛైర్మన్‌గా నియమితుడై 2021 జనవరి వరకు ఆ పదవిలో పని చేశాడు.  

2019 ఎన్నికల అనంతరం జరిగిన పరిణామాల్లో టీడీపీ ఎమ్మెల్యే వల్లభనేని వంశీ టీడీపీని విభేదించి వైసీపీకి మద్ధతు ప్రకటించడంతో అసంతృప్తిగా ఉన్న ఆయన 18 ఆగస్టు 2023న వైఎస్‌ఆర్‌సీపీకి రాజీనామా చేసి ఆ తరువాత హైదరాబాద్‌లో టీడీపీ జాతీయ అధ్యక్షుడు చంద్రబాబు నాయుడిని మర్యాదపూర్వకంగా కలిసి ఆగస్టు 21న  గన్నవరం నియోజకవర్గంలో యువగళం పాదయాత్రలో ఉన్న టీడీపీ జాతీయ ప్రధాన కార్యదర్శి నారా లోకేష్ సమక్షంలో తెలుగుదేశం పార్టీలో చేరాడు. 

యార్లగడ్డ వెంకటరావును ఆగస్టు 23న తెలుగుదేశం పార్టీ గన్నవరం టీడీపీ ఇన్‌చార్జిగా నియమితుడై, 2024లో జరిగిన ఆంధ్రప్రదేశ్ శాసనససభ ఎన్నికలలో గన్నవరం నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్‌ఆర్‌సీపీ అభ్యర్థి వల్లభనేని వంశీమోహన్ పై 37,628 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికై, నవంబర్ 12న శాసనసభలో విప్‌గా నియమితుడయ్యాడు.

 మూలాలు 


వర్గం:ఆంధ్రప్రదేశ్ శాసన సభ్యులు (2024)
వర్గం:తెలుగుదేశం పార్టీ రాజకీయ నాయకులు
వర్గం:1975 జననాలు
వర్గం:కృష్ణా జిల్లా వ్యక్తులు